cyanic-selkie/wikianc huggingface dataset:
Daryl Runswick
Som komponist har han skrive musikk til film og fjernsyn, inkludert filmane Gullsandur (Golden Sands) (1985) og No Surrender (1985), og TV-seriane Brond (1987) med Bill Nelson, The Advocates (1991–92) og Seekers (1993).
Som plateprodussent har Runswick produsert innspelingar av Keith Tippett.
Runswick har forfatta læreboka Rock, Jazz and Pop Arranging.
Dawadmi
Dawadmi eller Ad Dawadimi (arabisk محافظة الدوادمي) er ein by i Riyadh-provinsen i Saudi-Arabia. I folketeljinga i 2004 hadde byen 53 071 innbyggjarar.
Han ligg i høgda av Najd, det sentrale området i Saudi-Arabia, kring 200 km vest for Riyadh.
I april 2003 vart Dawadmi lufthamn innvigd av kronprinsen av Saudi-Arabia. Kong Abdulaziz-palasset er eit landemerke i byen.
Isstraumar i Antarktis
Dette er ei liste over isstraumar i Antarktis.
Arnold Cove
Arnold Cove er ei vik langs vestenden av McMurdo Sound mellom Gneiss Point og Marble Point i Victoria Land. Ho vart namngjeven av Advisory Committee on Antarctic Names etter Charles L. Arnold, som leia eit lag ingeniørar frå US Antarctic Research Program som gjorde testar ved Marble Point, McMurdo Station og Williams Field sommaren 1971–72.
Waltraud Kretzschmar
Waltraud Kretzschmar, fødd Hermann og skild Czelake, var ein tysk handballspelar frå Kloster Lehnin i delstaten Brandenburg. Med Aust-Tysklands landslag vart ho verdsmeister tre gongar i rad; 1971, 1975 og 1978. Gjennom fleire sesongar på 1970-talet vart Kretzschmar rekna som verdas beste handballspelar på kvinnesida.
Kretzschmar spelte på SC Leipzig frå 1964 til ho la opp i 1980. I denne perioden vart ho austtysk meister ti gongar, og ho var med om å vinne europacupen i 1966 og 1974. Dessutan lukkast ho og Leipzig vinne den europeiske cupvinnarcupen både i 1967, 1970, 1972 og 1977.
Gjennom ein periode på 15 år deltok Kretzschmar i 217 landskampar for Aust-Tyskland og skåra 727 mål. Ho var med å sikre VM-gull for det austtyske landslaget både i 1971, 1975 og 1978. I 1976 vann ho OL-sølv under Sommar-OL i Montreal, fire år seinare vart det bronsemedalje då dei olympiske sommarleikane fann stad i Moskva.
Novene
Novene eller latin novena (hokjønnsform av novenus, 'niande’) er ein hovudsakleg katolsk skikk som går ut på at ein ber om noko særskild i ni bøner etter kvarandre. Ofte ber ein rosenkransbøn i samband med novene, men ein kan også be ulike bøner knytt til særskilde novener. Ein kan halda novene privat eller offentleg, som sorg, førebuing til ei høgtid eller bøn om noko anna. Ein kan be novena i løpet av ni dagar, eller ni gonger i løpet av ein dag. Det finst også seriar av novener som varer lengre. Ofte brenn ein eit særskild novenelys i samband med bøna.
Noveneskikken tek utgangspunkt i Apostelgjerningane (1:14) og kristen tradisjon, der det blir fortald at apostlane og jomfru Maria sat i stadig bøn frå Kristi himmelfart til pinsedag. Skikken med å be eller sørgja i ni dagar var også kjend frå samtidige heidne skikkar, til dømes som sørgjeritual blant romarar og grekarar. Den eldste kyrkjenovena er julenovena, der dei ni bønene minnar om dei ni månadane jomfru Maria var svanger med Jesusbarnet. Også pinsenovena som blir halden i ni dagar før pinse er sentral i den katolske kyrkja.
Ein kan elles be novene for å oppnå noko, til dømes å bli lækt eller for å bli kvitt problem. I nokre høve kan slike bøner dreia mot det mange kristne vil kalla overtru eller magi. Ein bruker også novenebøner og -lys Innan tradisjonar som hoodoo og voodoo.
I gresk og kristen tenking er talet ni elles rekna som knytt til menneskja og det uperfekte, samnanlikna med ti, numerus maximus, som er knytt til det perfekte og guddommelege. Ein knytte også talet til at Kristus døydde bedande i den niande timen, at den niande timen både i synagogen og i kyrkja var ein særskild bønetime (nones), og at ein utfører ulike handlingar som å seia kyrie, salmar og tekstar ni gonger i messer.
Ndroq
Ndroq er ein tidlegare landkommune i regionen Tirana i Albania. Etter ei admininistrasjonsreform i 2014 inngår han som ei kommunaleining i kommunen Tirana.
Ved folketeljinga i 2011 hadde den dåverande landkommunen Ndroq 5 035 innbyggjarar.
Tidlegare administrativ inndeling
Fram til år 2000 var Ndroq ein del av distriktet Tirana. Den dåverande landkommunen omfatta busetnadene:
Clapton av Eric Clapton
Clapton er det 20. albumet til Eric Clapton. Det kom ut 27. september 2010 i Storbritannia og dagen etter i USA. Albumet er det første studioalbumet til Clapton på fire år etter duetten med J.J.Cale på The Road to Escondido (2006), og består av ei blanding av nye songar og andre sine songar.
Clapton debuterte på sjuandeplass i Storbritannia og nådde sjetteplass i USA, der det selde 47 000 eksemplar den første veka. I Noreg nådde albumet femteplassen i tillegg til at det nådde Topp 5 i Austerrike, Danmark, Tyskland, Spania, Sverige og Sveits.
Mottaking
I følgje kritikksamlesida Metacritic har Clapton fått eit snitt på 72 av 100, som indikerer generelt positive meldingar frå kritikarane, basert på ti meldingar. I meldinga si for Allmusic skriv Stephen Thomas Erlewine at «det finst ikkje ei plate som er heilt som Clapton i katalogen hans», og seier vidare at albumet «flyt lett, bluesen treffer aldri for hardt, New Orleans-jazzen vert aldri for svimmel, standardane er ikkje for søvnige, og stilen skiftar lett, men endrar seg heile tida.»
Sepphoris
Sepphoris (gammalgresk Σέπφωρις), òg kalla Tzippori (hebraisk צִפּוֹרִי), Diokesaraea (gammalgresk Διοκαισάρεια) og Saffuriya (arabisk صفورية, Safurriya og Suffurriye) er ein landsby og ein arkeologisk stad som ligg sentralt i Galilea i Israel, 6 km nord-nordvest for Nasaret. Han ligg 286 meter over havet og ligg oppom Beit Netofa-dalen. Staden har ei rik historie med spor frå hellenistisk, jødisk, romersk, bysantinsk, islamsk, krosstog, arabisk og osmansk tid. I kristen tradisjon er det trudd å vere fødestaden til Jomfru Maria, og landsbyen der heilage Anna og Joakim ofte vert sagt å ha budd.
Av kjende bygg på staden finn ein eit romersk teater, to tidlege kristne kyrkjer, ei krossfararborg som vart renovert av Daher el-Omar på 1700-talet, og over seksti forskjellige mosaikkar, datert frå 200- til 500-talet evt.
Tidleg historie
Keramikkfunn i Sepphoris indikerer at staden var busett så tidleg som jernalderen, 1 000-586 fvt.. Dei eldste spora etter bygningar på staden er frå 300-talet i hellenistisk tid. Bibelen nemner ikkje byen. I 104 fvt. erobra det judeiske dynastiet til hashmonane Galilea leia av anten Aleksander Jannaeus eller Aristobulus I og på denne tida kan byen ha blitt styrt av ein kvartermeister, truleg jødisk, og midt på det første hundreåret fvt., etter felttoga til Pompeius, kom det under romersk styre i 63 fvt. og vart ein av fem synodar i det romersk styrte syrisk-palestinske Midtausten. Den romerske vasallkongen Herodes den store erobra byen i 37 fvt. etter at ein partiansk fullmektig, den hashmoneiske Antigonus II Mattathias, hadde sett inn ein garnison der. Byen vart kalla Sepphoris frå ordet tzippori, ein variant av det hebraiske ordet for fugl, tsippor, kanskje fordi han står «på toppen av eit fjell, som ein fugl». Etter Herodes døydde i 4 fvt., skal ein Judas, son av ein lokal banditt, Ezekias, ha angripe Sepphoris, som då var det administrative senteret i Galilea, og plyndra skattkammeret og våpena deira. Han væpna så følgjarane sine i eit opprør mot styret til Herodes. Den romerske guvernøren i Syria, Varus skal i følgje Josefus - kanske i ei overdriving, sidan ein har ikkje funne arkeologiske funn som stadfestar dette - ha brend ned byen og seld innbyggjarane som slavar. Etter sonen til Herodes, Herodes Antipas vart tetrark, eller guvernør, og erklærte at det nye namnet på byen var Autocratoris, og bygde han om som eit «Ornament for Galilea» (Josefus, Ant. 18.27). Ein trur at ein gammal veg mellom Sepphoris og Legio, og vidare sørover til Samaria-Sebastia, vart brulagt av romarane på denne tida Den nye folkesetnaden var lojale til Roma.
På Jesus si tid var Sepphoris ein stor, romerskpåverka by. Reza Aslan skildrar han på Jesus si tid som følgjande: "Rik, kosmopolitisk, djupt påverka av gresk kultur, med folk av mange rasar og religionar. Jødane i Sepphoris var produktet var den herodiske samfunnsrevolusjonen - dei nyrike som steig til makta etter Herodes massakrerte det gamle prestelege aristokratiet." Det er foreslått at Jesus, medan han budde i Nasaret, kan ha arbeidd som handverkar i Sepphoris, der det i ungdomen hans gjekk føre seg 'det største restaurasjonsprosjektet' på hans tid. Arkeologiske undersøkingar av staden har ført til mange debattar om korleis denne byen kan ha påverka Jesus, og kasta lys over skilnader i det galileiske samfunnet.
Like før Bar Kokhba-opprøret, vart namnet på byen endra til Diocaesarea på Hadrian si tid, til ære for Zevs og den romersk keisaren. Etter opprøret i 132–135 slo mange jødiske flyktningar frå det øydelagde Judea seg ned her og gjorde byen til eit senter før jødedom. Rabbi Yehuda Hanasi, ein av dei som kompilerte Mishnah, ein kommentar til Torah, flytta til Sepphoris, i lag med Sanhedrin, den høgaste jødiske religiøse retten. Før dei flytta til Tiberias i 150 låg òg nokre jødiske utdanningsakademi, yeshivot, òg her. Galilea var hovudsakleg busett av jødar frå slutten av 100-talet til til 300-talet evt. Byen utvikla seg òg til ein travel handelsmetropol sidan han låg nær dei viktige handelsrutene gjennom Galilea. Hellenistiske og jødiske folk var blanda saman i dagleglivet, samstundes som jødane, heidningane og dei kristne heldt kvar sin identitet.
Diocaesarea var øydelagd av jordskjelvet i Galilea i 363, men vart bygd opp etter kort tid, og vart verande eit stort jødisk samfunn i Galilea, både sosialt, kommersielt og andeleg.
Islamsk erobring og krosstoga
Ya'qubi skreiv at Saffuriyyah vart teken under den første erobringa til arabarane i Palestina, i 634. Byen vart ein del av det stadig større kalifatet til omajadane, og al-jund-myntar vart prega av dei nye herskarane. Saffuriya dreiv handel med andre delar av riket på den tida, til dømes bar folk i Medina kapper laga i Saffuriyya. Omajadaestyret vart erstatta av abbasidane og arabarar og dei islamske dynastia heldt fram å ha kontroll over byen heilt fram til fyrste verdskrigen, utan om eit kort avbrekk under krosstoga. I denne perioden vart byen kjend under det semittiske namnet Saffuriya. Etter dette vart regionen kontrollert av britane som styrte det Det britiske mandatet fram til Staten Israel vart oppretta i 1948.
Tidleg på 1100-talet kom krossfararane til Palestina. Dei bygde ei borg og eit vakttårn på toppen av åsen oppom Saffuriya, og tileigna det til Anna og Joachim, som skal ha vore foreldra til Jomfru Maria. Dette vart ein av dei lokale basane deira i kongedømet Jerusalem og dei kalla byen La Sephorie. I 1187 vart krossfararane sende ut frå La Sephorie for å kjempe i slaget ved Hattin. Etter nederlaget til krossfararane for Saladin, sultanen til ajjubidane, vart byen kalla Saffuriya. På 1400-talet kom Saffuriya under osmanarane. Det vart verande eit bispesete for den katolske kyrkja under namnet Diocaesarea i Palaestina.
Dei 1300 åra mellom styret til Herodes Antipas og Det osmanske riket var byen eit blømande senter for læring, med ein mangfaldig, multietnisk og fleirreligiøst folkesetnad på 30 000, som levde fredeleg saman.
Moderne historie
Saffuriya kom under styret til Det osmanske riket etter at dei slo mamelukkane i slaget ved Marj Dabiq i 1516. Eit osmansk dekret frå 1572 skildrar Saffuriyya som ein av fleire landsbyar i Safad sanjak, som var ein del av Qaysi-fraksjonen og som gjorde opprør mot dei osmanske styresmaktene. På slutten av 1500-talet var folketalet 366 familiar og 34 ungkarar, alle muslimar. Saffuriyya var større enn nabobyen Nasaret, men mindre enn Kafr Kanna. Mange viktige vitskapsmenn kom frå landsbyen i denne tida, inkludert qadi, al-Baq'a al-Saffuri (død 1625) og Ahmad al-Sharif (død 1633), ein diktar og qadi.
Det er rapportert at Daher el-Omar, som voks opp i byen, i 1745 bygde ei borg på ein åstopp oppom Saffuriya. Tidleg på 1800-talet skreiv den britiske reisande J. Buckingham at alle innbyggjarane i Saffuriya var muslimar og at huset til St. Anna var heilt øydelagd.
Seint på 1800-talet vart Saffuriyya skildra som ein landsby av stein og leire, i ei åsside. I landsbyen låg ruinar av St. Anna-kyrkja og eit firkanta tårn, som skal ha blitt bygd midt på 1700-talet. Landsbyen hadde eit estimert folketal på 2 500 innbyggjarar, som dyrka oliventre. I 1900 vart det bygd ein grunnskule for gutar, og seinare ein skule for jenter. Ein lokal kommune vart grunnlagd i 1923.
Sjølv om byen mista statusen som eit viktig kultursenter under osmanarane (1517–1918) og Det britiske mandatet (1918–1948), blømde jordbruket i landsbyen. Granateple, oliven og kveite frå Saffuriyya var kjend i heile Galilea.
Sommaren 1931 byrja arkeologen Leroy Waterman dei første utgravingane i Saffuriya, og gravde opp delar av skuleplassen, der den tidlegare krossfararborga låg.
I 1944/45 vart i alt 21 841 dekar av landområdet til landsbyen nytta til dyrking av korn, 5 310 dekar var kunstig vatna eller nytta til hagar, hovudsakleg oliventre. I 1948 var Saffuriya den største landsbyen i Galilea både i areal og folketal, og det var estimert at 4 000 arabarar budde her.
Den 1. juli 1948, under den arabisk-israelske krigen i 1948, vart landsbyen bomba av israelske fly. Den 16. juli vart han erobra av israelske styrkar i lag med resten av nedre Galilea i Operasjon Dekel. Landsbybuarane gjorde noko motstand og klarte å øydeleggje fleire pansra køyretøy i eit bakhaldsåtak. Etter motstanden kollapsa, flykta alle utanom 80 innybggjarar. Somme la i veg nordover mot Libanon, og slo seg til slutt ned i flyktningleirane Ain al-Hilweh og Shatila og Sabra i Libanon. Andre flykta sørover til Nasaret og den omliggande landsbygda. Etter åtaket kom landsbybuarane heim att, men vart kasta ut igjen i september 1948. Den 7. januar 1949 vart 14 innbyggjarar deporterte og dei attverande 550 vart flytta til kringliggande arabiske landsbyar som 'Illut. Mange slo seg ned i Nasaret i ein bydel som no heiter al-Safafira då mange folk frå Saffuriyya alt budde der. Sidan dei israelske styresmaktene reknar dei som fråverande, kan dei ikkje kome attende til dei gamle heimane sine og har ingen løyve til å få dei attende.
Området vart verande i unntakstilstand fram til 1966.
Staden der den arabiske landsbyen låg vart planta med furutre. Den 20. februar 1949 vart den israelske moshaven Tzippori grunnlagd søraust for den tidlegare landsbyen. Granateple- og oliventrelundane vart erstatta av åkrar og grassbakkar. Dei fleste ruinane av Saffuriya vart fjerna i 1960-åra i eit prosjekt for å fjerne fråflytta arabiske landsbyar.
Xe-Pian Xe-Namnoy
Xe-Pian Xe-Namnoy (engelsk, Xe-Pian Xe-Namnoy dam) er eit laotisk vasskraftverk med demninger. Anlegget vart operativ i 2019, og det er knytt til elvane og  (eller Xe Namnoy). Anlegget ligg delvis i Champasak-fylket og delvis i Attapeu-fylket; demningane ligg i Champasak.
Byggherren er aksjeselskapet Xe-Pian Xe-Namnoy Power. Prosjektet skal produsera 480 Megawatt.
Historie
Bygginga starta i februar 2013. Namnet vasskraft-prosjektet Xe-Pian Xe-Namnoy er i bruk (2018).
Den 23. juli 2018 braut ei av demningene i anlegget saman med tap av fleire menneskeliv.
Kraftverket vart operativt 6. desember 2019.
Tekniske data
Demningar i anlegget:
Atlas Cove
Atlas Cove er ei vik på nordkysten av Heardøya sør i Indiahavet, og ligg mellom Laurens Peninsula og Rogers Head. Ho vart namngjeven av amerikanske selfangarar etter ein av skonnertane som gjekk i land på Heardøya i 1855. Namnet finst på eit kart av den britiske ekspedisjonen under Nares, som vitja øya med HMS «Challenger» i 1874 og skreiv då ned dette namnet som var i bruk av selfangarane.
Frå 1947 til 1955 låg det ein forskingsleir ved Atlas Cove. I 1969 var amerikanske forskarar igjen ved vika. Busetnaden vart i 1971 utvida av franske forskarar.
Al-Muzahmiyya
Al-Muzahmiyya arabisk المزاحمية) er ein liten by i Riyadh-provinsen i Saudi-Arabia. Han ligg kring 59 km med bil sørvest for Riyadh langs den viktige Riyadh-Mekka-vegen. I folketeljinga i 2004 hadde byen eit folketal på 24 224. Han ligg i den vide dalen Wadi Al-Batin, og vart grunnlagd på 1500-talet som ein koloni av små sjølvstendige gardar og eigedomar, som seinare voks saman til ein landsby.
Charles Fabry
Maurice Paul Auguste Charles Fabry var ein fransk fysikar. Fabry er kjent for spektroskopiske arbeid, og spesielt for oppfinninga av Fabry–Pérots etalon, eit interferometer som vert nytta for nøyaktige avgjersler av bølgjelengder ved studiar av hyperfinstrukturar i spektrallinjer.
Han var professor ved Sorbonne og ved École Polytechnique i Paris og var president for International Council of Scientific Unions frå 1937 til 1945.
Poljarnyje Zori
Poljarnye Zori vart grunnlagd i 1968 som ein busetnad for arbeidarar innan elektrisitetsindustrien, etter bygginga av Kola kjernekraftverk. Byen fekk bystatus i 1991.
Bertil Lindblad
Han var professor og direktør for Stockholm observatorium frå 1927. Frå 1948 til 1952 var han president i International Astronomical Union. Under leiinga til Lindblad vart observatoriet i 1931 flytta til Saltsjöbaden. Lindblad har gjort viktige arbeid over stjernespektrum, rotasjonen til Mjølkevegen og dynamikken til stjernesystem.
Sonen hans, Per-Olof Lindblad, vart òg astronom.
Prisar
Prisar Oppkallingar
Poljarnyj
Poljarnyj (russisk Поля́рный) er ein lukka by i Murmansk oblast i Russland med om lag 16 000 innbyggjarar. Byen ligg på vestsida av den ytre delen av Murmanskfjorden. Byen vart grunnlagd i 1896 som Aleksandrovsk (russisk Алекса́ндровск) og han er ein av dei eldste byane på Kolahalvøya. Byen fekk bystatus i 1899 og vart omdøypt Poljarnyj i 1939.
Russisk skipsverft nummer 10 (Sjkval) ligg i Poljarnyj og i Vesten er verftet oftere referert til ved bynamnet enn ved det offisielle namnet. Dåd ei første atomubåtane vart levert til den Sovjetiske nordflåten på slutten av 1950-talet, vart verftet modifisert for dokking og reparasjon av desse fartøya. Etter kvart som den russiske marine sine atomdrivne fartøy no vert utrangert, så vert dei lagt i opplag ved Poljarnyj i påvente av defueling og opphogging.
Yes I Will
«Yes I Will», òg kjend som «I'll Be True to You», er ein song skriven av Gerry Goffin og Russ Titelman. Songen vart først spelt inn i 1964 av den britiske beatgruppa The Hollies, som gav han ut på singel i januar 1965. Han nådde då niandeplassen på singellista i Storbritannia. To versjonar av songen vart gjevne ut. Eit alternativt opptak med ein markant akustisk gitar og ein annan intro vart gjeven ut på eit samlealbum i 1968 i Storbritannia, sidan den originale singelversjonen berre var tilgjengeleg i mono og EMI ønskte alle songane i stereo.
Syndflod
Syndflod (frå lågtysk sintfluot, tysk Sündflut, 'veldig flaum' eller 'vedhaldande, sterk straum') kan visa til langvarig, sterkt regn, ein stor flaum eller til veldig oversvømmingar i mytologien, som Syndfloda i Bibelen.
Syndflodsoger er kjende frå Mesopotamia, som i Gilgamesj-eposet, der Utnapishtim overlever ein storflaum, soga om Devkalion i gresk mytologi, Bibelen og Koranen, som omtaler Noah og Noahs ark, Puranaene om Manu, Bergelme i norrøn mytologi og frå nord- og søramerikansk mytologi. I ei rekkje av desse overlever nokre menneske i båtar.
Zall-Herr
Zall-Herr er ein tidlegare landkommune i regionen Tirana i Albania. Etter ei admininistrasjonsreform i 2014 inngår han som ei kommunaleining i kommunen Tirana.
Tidlegare administrativ inndeling
Fram til år 2000 var Zall-Herr ein del av distriktet Tirana. Den dåverande landkommunen omfatta busetnadene:
Det antiguanske flagget
Det antiguanske flagget blei teke i bruk som nasjonalflagg for Antigua og Barbuda den 27. februar 1967, då den karibiske øystaten fekk sjølvstyre. Flagget blei ikkje endra då landet fekk sjølvstende i 1981.
Resultatet var eit raudt flagg med ein omvend trekant som peiker mot botnen av flagget og er farga med tre vassrette stiper av svart, lyseblått og kvitt. Ei sol stig opp frå det svarte bandet.
Den oppgåande sola står for byrjinga av ein ny tidsalder, og for klimaet på Antigua og Barbuda. Svart symboliserer det afrikanske opphavet til folket og for jorda, blått står for håp og havet, raudt for energien til folk som verker for si eiga framtid. Fargane gult, blått og kvitt (frå sola og ned) står for sol, sjø og sand. V-forma er eit symbol for siger (victory).
Det offisielle marineflagget blir brukt av den nasjonale kystvakta. Det består av eit kvitt felt, ein raud kross og statsflagget i kanton.
Francesco Zappa av Frank Zappa
Francesco Zappa er eit album frå 1984 av Frank Zappa. Det består av kammermusikk av den italienske komponisten Francesco Zappa, som komponerte mellom 1763 og 1788.
Dei to musikarane er ikkje i slekt.
Opphav
David Ocker spelte eit stykke av musikken til Francesco Zappa for Frank Zappa fordi han var populær hos somme musikkstudentar. Fordi musikken til Francesco Zappa ikkje var publisert og berre kunne finnast i mormonar-bibliotek, valde Frank Zappa å publisere musikken. Han valde så å programmere somme av desse stykka på den nye Synclavier-synthesizeren sin.
Innhald
Francesco Zappa var det første albumet der Frank Zappa nytta Synclavier, men ikkje det første han gav ut, sidan synclavier vart nytta på «The Perfect Stranger» og på «Thing-Fish».
Hermann Otto II av Limburg-Styrum
Han arva herredømet over Gemen i 1675, 18 år etter faren døydde. Mora grevinne Isabella von Vehlen og Meggen av Raesfeld hadde regjert i mellomtida.
Han kjempa i den spanske arvefølgjekrigen i teneste for keisar Leopold I mot Frankrike og Bayern.
I 1703 tapte han slaget ved Höchstädt mot fransk-bayerske styrkar under general Villars. I 1704 leia han det andre åtaket på fiendtlege stillingar i slaget ved Schellenberg og vart dødeleg skadd. Han døydde nokre dagar seinare.
Bainmedart Cove
Bainmedart Cove er ei vik aust i Radok Lake i Prince Charles Mountains. Vika fører inn til det smale Pagodroma Gorge som går mellom Radok Lake og Beaver Lake. Namnet er sett saman av namna til C. Bain, A. Medvecky og J. Dart, som var ein månad ved vika for å studere geologien i innsjøane under Australian National Antarctic Research Expeditions i Prince Charles Mountains i januar–februar 1969.
Al Bir
Al Bir (arabis البير) er ein landsby i Saudi-Arabia og Al-Mehmal-området (i dag kalla Thadig). Landsbyen ligg kring 120 km nord for hovudstaden Riyadh.
The Old Masters
The Old Masters er ein plateboksserie av Frank Zappa, gjeven ut i tre volum på Barking Pumpkin Records frå april 1985 til desember 1987, med studio- og konsertalbum av Zappa og The Mothers of Invention opphavleg gjevne ut frå 1966 til 1976 på andre selskap, i tillegg «Mystery Discs» som inneheldt songar som ikkje var gjeven ut før.
Boksen inneheld nye miksar og redigeringar av Zappa i hans eige Utility Muffin Research Kitchen, førebudd for CD-formatet. Albuma vart remiksa og redigert på ny, og er ofte heilt forskjellige frå dei originale utgåvene.
Serien fekk god kritikk, men ein del likte ikkje endringane til Zappa, mellom anna at han spelte inn rytmeseksjonen på ny for albuma We're Only in It for the Money og Cruising with Ruben & the Jets, som førte til eit søksmål over ubetalte honorar.
Bleue Cove
Bleue Cove er ei vik som ligg like aust for Cape Margerie. Ho vart kartlagd og namngjeven i 1950 av Den franske antarktisekspedisjonen, namnet, Blåvika, skildrar fargen på vatnet i vika.
Kanton i heraldikk
Kanton er i heraldikk ei nemning for ein heroldfigur som utgjer eit kvadratisk felt plassert i det øvre heraldisk høgre hjørnet av våpenskjoldet. Ein kanton er tydeleg mindre enn ei kvadrert inndeling, og tilsvarar vanlegvis ein niandedel av skjoldet.
Dana International
Sharon Cohen, kjend som Dana International, er ein israelsk songar. Karrieren hennar byrja i 1992 og har sidan omfatta åtte album og ytterlegare tre samlealbum, og ho vert rekna mellom ein av dei mest vellukka musikarane i Israel gjennom tidene. Ho vart fødd som mann, og er i dag ein av dei mest kjende transseksuelle kjendisane i verda.
1990–1993: Dana International
Dana vart, som 18 åring då ho fortsett var mann, den fyrste israelaren som levde som drag queen og parodierte kjende kvinnelege songarar. Under ein av opptredane sine vart ho oppdaga av Offer Nissim, ein kjend israelsk DJ, som produserte debutsingelen hennar, «Saida Sultana», ein satirisk versjon av «My Name Is Not Susan», ein song av Whitney Houston. Songen fekk tydeleg eksponering og hjelpte ho med å lansere si karriere som proffesjonell songar.
I 1993 reiste Dana International til London for å ein mann-til-kvinne operasjon og endra namn frå Yaron Cohen til Sharon Cohen. Same år som ho kom heim med sitt nye namn gav ho ut sitt fyrste album, Danna International, i Israel. Kort tid etter vart albumet òg gjeve ut i fleire andre land, mellom anna Hellas, Jordan og Egypt. I Jordan og Egypt vart albumet seld ulovleg. Artistnamnet til Sharon, Dana International, kjem frå albumtittelen, og vart opphavleg skriven med to n-er. Albumet selde seinare til gull i Israel.
1994: Umpatampa og Beste kvinnelege artist
I 1994 gav Dana ut sitt andre album, Umpatampa, som bygde på sukessen til debutalbumet og som inneheldt fleire nye hitsinglar. Albumet vart selde til platina i Israel og har seld meir enn 50 000 kopiar. På grunn av populæriteten hennar og suksessen med albumet Umpatampa vann ho prisen for Beste kvinnelege artist i Israel.
1995: Kdam Eurovision
I 1995 ville Dana oppfylgje borndomsdraumen sin og delta i Eurovision Song Contest. Ho deltok i Kdam Eurovision 1995, den israelske uttakinga, med songen «Layla Tov, Eropa». Sjølv om ho ikkje vann vart songen populær, og i slutten av 1995 gav ho ut ein EP, E.P. Tampa, med tre nye songar og fire remiksar og ulike versjonar av dei tidlegare songane hennar.
1996–1997: Fortsett populær
I 1996 gav Dana ut sitt tredje album, Maganuna. Sjølv om albumet vart mindre populært enn dei to andre selde det til gull i Israel. Albumet inneheldt mellom anna dei populære songane «Don Quixote», «Waving» og «Cinque Milla». I 1997 samarbeida ho med den israelske songaren Eran Zur på albumet hans, Ata Havera Sheli, og dei song duett på songane «Shir Kdam-Shnati (Sex Acher)» og «Pre-Bed Song (A Different Kind of Sex)».
1998: Eurovision Song Contest
Dana vart vald til å representere Israel i Eurovision Song Contest 1998 i Birmingham i Storbritannia med songen «Diva». Ortodokse jødar og andre med konservativt syn prøvde å stanse deltakinga hennar i Eurovision Song Contest. I mai 1998 gjekk ho på scena i Birmingham og vann tevlinga. Ho vart ein internasjonal superstjerne, og vart intervjua av CNN, BBC, Sky News og MTV der dei for det meste spurde om livet som transseksuell før ho vann. Dana sine eigne ord «the message of reconciliation» var; «My victory proves God is on my side. I want to send my critics a message of forgiveness and say to them: try to accept me and the kind of life I lead. I am what I am and this does not mean I don't believe in God, and I am part of the Jewish Nation».
Songen starta som nummer åtte i finalen etter Polen med «To takie proste» av Sixteen og før Tyskland med «Guildo hat euch lieb!» av Guildo Horn. Bidraget fekk tolv poeng frå Frankrike, Malta og Portugal, ti poeng frå Hellas, Spania, Sveits, Polen, Kypros, Belgia og Finland, åtte poeng frå Makedonia, sju poeng frå Tyskland, Slovenia, Romania og Estland, seks poeng frå Irland og Nederland, fem poeng frå Storbritannia, Sverige og Tyrkia og tre poeng frå Noreg. Israel fekk til saman 172 poeng og vann av totalt 25 bidrag. Dana gav ut songen i Europa og den vart ein hit, og låg mellom anna som #11 i Storbritannia og på topp ti i Sverige, Belgia, Finland, Irland og Nederland.
1999–2001: Eurovision Song Contest-fall, Streisand-cover og nye album
Under Eurovision Song Contest 1999 i Jerusalem i Israel deltok ho i pausenummeret der ho song «Free», ein song av Stevie Wonder. Ho skulle òg gje vinnartroféet til vinnaren frå Sverige, men ein av dei svenske låtskrivarene klårte å trakke på kjolen hennar då ho bar det tunge troféet, så ho fall på scena – framfor eit stor publikum og eit fjernsynspublikum på om lag éin milliard eller meir. Augeblinken er dimed eit av dei mest minneverdege augeblinka i lange historia til tevlinga.
Bednarz Cove
Bednarz Cove er ei vik på sørsida av Mitchell Peninsula på Budd Coast. Ho vart først kartlagd frå flyfoto teken av U.S. Navy Operasjon Highjump og Operasjon Windmill i 1947 og 1948, og vart namngjeven av Advisory Committee on Antarctic Names etter sjefselektrikaren Donald F. Bednarz i U.S. Navy som var ved Wilkes Station i 1958.
Dana International
2002–2006: Congratulations: 50 Years of the Eurovision Song Contest og Sony
«Diva» vart vald ut som ein av dei 14 beste songane i Eurovision Song Contest før Eurovision Song Contest feira 50 år i 2005. Det vart halde eit jubilemsshow kalla Congratulations: 50 Years of the Eurovision Song Contest i København i Danmark. Songen fekk til slutt 39 poeng og enda på 13. plass. I tillegg til å framføre «Diva», fekk ho òg lov til å framføre det luxembourgske bidraget frå 1978, «Parlez-Vous Francais?».
2007–i dag: Kdam Eurovision og Eurovision Song Contest
I 2008 skreiv ho songen «Ke'ilu Kan» saman med Shai Kerem som ho sendte inn til Kdam Eurovision 2008. Songen vart vald ut til å delta i tevlinga og vart sungen av den førehandsvalde artisten Boaz Mauda. Boaz Mauda vann med songen til Dana og fekk representere Israel i Euroision Song Contest 2008 i Beograd i Serbia.
Ho deltok som låtskrivar i Eurovision Song Contest 2008. «Ke'ilu Kan» vart framført på engelsk og hebraisk under det engelske namnet «The Fire in Your Eyes». Songen starta som nummer to i den fyrste semifinalen etter Monentgro med «Zauvijek volim te» av Stefan Filipović og før Estland med «Leto svet» av Kreisiraadio. Bidraget fekk ti poeng frå Aserbajdsjan, Noreg og Finland, åtte poeng frå Makedonia, sju poeng frå Tyskland, Slovenia, Romania og Estland, seks poeng frå Irland og Nederland, fem poeng frå Storbritannia, Sverige og Tyrkia og tre poeng frå Noreg. Israel fekk til saman 104 poeng og enda på femteplass av totalt 19 bidrag. Det israelske bidraget gjekk dimed vidare til finalen.
I finalen starta songen som nummer sju etter Bosnia-Hercegovina med «Pokušaj» av Laka og før Finland med «Missä miehet ratsastaa» av Teräsbetoni. Bidraget fekk ti poeng frå San Marino, åtte poeng frå Finland, sju poeng frå Aserbajdsjan og Serbia, seks poeng frå Romania, Armenia, Frankrike, Russland og Moldova, fem poeng frå Bosnia-Hercegovina, Polen, Ukraina, Montenegro og Belgia, fire poeng frå Albania og Kviterussland, tre poeng frå Tyskland, Georgia, Noreg, Slovenia, Nederland, Litauen og Ungarn, to poeng frå Kroatia, Bulgaria og Kypros og eitt poeng frå Hellas og Sveits. Israel fekk til saman 124 poeng og enda på niandeplass av totalt 25 bidrag.
I 2011 sendte Dana inn eit bidrag til Kdam Eurovision 2011 og vart vald ut til å delta i den direktesendte finalen. Songen, «Ding Dong», vann tevlinga og Dana fekk representere Israel i Eurovision Song Contest for andre gong som artist.
Dana deltok med «Ding Dong» i Eurovision Song Contest 2011 i Düsseldorf i Tyskland. Songen starta som nummer to i den andre semifinalen etter Makedonia med «Rusinka» av Vlatko Ilievski og før Slovenia med «No One» av Maja Keuc. Bidraget fekk sju poeng frå Makedonia og Frankrike, seks poeng frå Kviterussland, fem poeng frå Nederland og Sverige, fire poeng frå Romania, to poeng frå Belgia og eitt poeng frå Kypros og Italia. Israel fekk til saman 38 poeng og enda på 15. plass av totalt 19 bidrag. Det israelske bidraget gjekk dimed ikkje vidare til finalen. Hadde ein berre nytta telefonrøystar hadde bidraget fått 51 poeng og enda på ellevteplass og hadde ein berre nytta juryrøystar hadde bidraget fått 36 poeng og enda på 16. plass. Ho er dimed den fyrste og førebels einaste som ikkje har klårt å kvalifisere seg til finalen etter å ha vunne tevlinga tidlegare. Det var òg fyrste gong sidan 1958 og andre gong i historia to tidlegare vinnarar deltok same år; den andre vinnaren som deltok i 2011 var Lena som vann i 2010. Israel fekk delta i den andre semifinalen 12. mai 2011 av di den fyrste semfinalen 10. mai 2011 vart halden på same dag som minnedagen for falne israelske soldatar og ofre for terrorisme. Hadde landet vorte tildelt ein plass i den fyrste semifinalen hadde dei trekt seg frå tevlinga.
Eurovision Song Contest's Greatest Hits
Dana International vart invitert til å framføre «Diva» under 60-årsjubiléet til Eurovision Song Contest, Eurovision Song Contest's Greatest Hits. I tillegg til å framføre vinnarsongen frå 1998 framførte ho òg «Waterloo», fyrst éin del med Conchita Wurst, og så resten saman med dei andre artistane som deltok på jubiléet.
Snezjnogorsk i Murmansk oblast
Snezjnogorsk (russisk Снежного́рск) er ein lukka by i Murmansk oblast i Russland med om lag 14 000 innbyggjarar. Han ligg rundt 25 km nordnordaust for Murmansk og 8 km vest for Poljarnyj. Byen er under administrativ jurisdiksjon frå Alexandrovsk i Murmansk Oblast, Russland. Folketalet var 12683 i 2010. Staden var òg kjend som Murmansk-60 og Vyzjny.
Zaoziorsk
Zaoziorsk (russisk Заозёрск), tidlegare kalla Murmansk-150 (russisk Му́рманск-150) og Severomorsk-7 (russisk Североморск-7), er ein lukka by i Murmansk oblast i Russland med om lag 13 000 innbyggjarar.
Bobby Graham
Bobby Graham var ein engelsk trommeslagar og studiomusikar, komponist, arrangør og plateprodusent. Shel Talmy, som produerte The Kinks, David Bowie og The Who, skildra Graham som «den beste trommeslagaren Storbritannia nokon gong har skapt.»
Zaoziorsk
Byen ligg 54 km nordvest for Murmansk og vart bygd for å tene Zapadnaja Litsa, den største og viktigaste russiske marinebasen opphavleg bygd for den sovjetiske nordflåten.
Bobby Graham
Biografi
Graham spelte på 13 nummer-ein-singlar, inkludert av The Dave Clark Five, Englebert Humperdinck, Peter and Gordon, Jackie Trent, The Kinks, Tom Jones og Dusty Springfield, og hans pelte på i alt 40 britiske topp fem-hittar (ti av dei på andreplassen, fire på tredjeplassen, seks på fjerdeplassen og sju på femteplassen), 107 topp 50-hittar og låg totalt 1 155 dagar inne på lista. Han spelte med artistar som John Barry, Shirley Bassey, Joe Cocker, Billy Fury, Herman's Hermits, Benny Hill, Rod Stewart, Dave Berry, Joe Brown and The Bruvvers, Chubby Checker, Petula Clark, Brenda Lee, Lulu, Brian Poole & The Tremeloes, The Pretty Things, PJ Proby, Van Morrison, Them, The Walker Brothers og Marianne Faithfull.
Graham turnerte òg i Storbritannia som trommeslagar i sitt eige jazzband.
Han døydde av magekreft den 14. september 2009.
Somme innspelingar
Graham har spelt på over 15 000 innspelingar, inkludert:
Lockheed LC-130
Lockheed LC-130 er ein skiutstyrt variant av C-130 Hercules nytta av United States Air Force i Arktis og Antarktis. I dag er det ti aktive fly i teneste for New York Air National Guard.
Kjelder
''
And Once Again
Det inneheld to coverversjonar, «It's All in the Game» som opphavleg vart gjort i 1958 Tommy Edwards og «Ain't That Loving You (For More Reasons Than One)» som først vart spelt av Johnnie Taylor i 1967.
Tverregga
Tverregga er ein fjellkam som er 6 km vest for Hallgrenskarvet i Kirwanveggen i Dronning Maud Land. Han vart kartlagd av norske kartografar og frå landmålingar og flyfoto av Maudheimekspedisjonen (NBSAE) (1949–52) og seinare flyfoto (1958–59).
Filosofem
Filosofem er den sjette utgjevinga – femte i kronologien – til Burzum, eit norsk black metal-prosjekt. Albumet vart spelt inn i løpet av mars 1993 i Breidablik Studio. Albumet var den siste utgjevinga før den einaste medlemen i Burzum vart fengsla. Albumet var utgjeve nesten tre år etter innspelinga – januar 1996.
NM i skiskyting 1980
Noregsmeisterskapen i skiskyting 1980, den 22. i rekka, vart avvikla med samlagsstafett i Brumunddal den 24. januar, medan dei individuell øvingane fann stad i Austmarka i Kongsvinger dagane 7.-9. mars 1980.
Filosofem
Innspelinga av albumet skjedde under særs dårlege tilhøve. Ikkje nokon ekte gitarforsterkar vart brukt, i staden vart stereoanlegget til Vikernes sin bror brukt som ein forsterkar. Vikernes enda òg med å bruka eit gamalt headset som mikrofon.
NM i skiskyting 1980
20 km
Dato: 7. mars 1980
Filosofem
Plateomslaget er eit bilete av Theodor Kittelsen, kalla Op under Fjeldet toner en Lur.
NM i skiskyting 1980
20 km
<br style="clear:both;" />
10 km
Dato: 9. mars 1980
<br style="clear:both;" />
4 x 7,5 km stafett
Dato: 24. januar 1980
<br style="clear:both;" />
5 km
<br style="clear:both;" />
3 x 5 km stafett
<br style="clear:both;" />
Al Zulfi
Az Zulfi (òg skrive Zulfi, Zulfy, Al Zulfi eller Az Zilfi) er ein by i Riyadh-provinsen sentralt i Saudi-Arabia, kring 260 kilometer nordvest for Riyadh. Fjellkjeda Al-Yamama/Tuwaiq byrjar i ørkenen nord for Al Zulfi.
Az Zulfi ligg aust i Al-Qassim-provinsen og i hjartet av den historiske regionen Najd. Han ligg kring 70 km frå Buraydah.
Braintree i Essex
Braintree  er ein by i grevskapet Essex i England. Han har kring 42 500 innbyggjarar og ligg 16 km nordaust for Chelmsford og 24 km vest for Colchester ved elva Blackwater.
Braintree i Massachusetts i USA vart kalla opp etter byen i 1640.
Verdsmeisterskapen i roing 1998
Verdsmeisterskapen i roing 1998 vart avvikla på dammen Fühlinger See i Köln i Tyskland i tida 6. til 13. september. Mennene tevla i 14 i ulike båtklassar og kvinnene i 10.
Noreg vann ein sølvmedalje i dobbeltsculler for menn.
Singlesculler
<br style="clear:both;" />
Dobbeltsculler
<br style="clear:both;" />
Toar utan styrmann
<br style="clear:both;" />
Toar med styrmann
<br style="clear:both;" />
Dobbeltfirar
<br style="clear:both;" />
Firar utan styrmann
<br style="clear:both;" />
Firar med styrmann
<br style="clear:both;" />
Åttar
<br style="clear:both;" />
Lettvekt dobbeltsculler
<br style="clear:both;" />
Lettvekt, toar utan styrmann
<br style="clear:both;" />
Silketrykk
Silketrykk eller serigrafi er ein grafisk trykkemetode for bilde der trykkfargen blir overført til underlaget gjennom ein stram, finmaska duk der motivet er teikna med lakk som ein sjablong eller stensil med opne og tette parti. Teknikken kan brukast til tekstil, kermikk, glas, metall, plast og dei fleste underlag i tillegg til papir. Omgrepet «silketrykk» viser både til teknikken og til det trykte bildet han skaper.
Verdsmeisterskapen i roing 1998
Lettvekt dobbeltfirar
<br style="clear:both;" />
Silketrykk
Historie
Silketrykk oppstod i Aust-Asia. Den eldste attkjennelege forma oppstod i Kina under Song-dynastiet (960–1279). Teknikken spreidde seg til naboland som Japan, og blei vidareutvikla med nye metodar.
Verdsmeisterskapen i roing 1998
Lettvektsåttar
<br style="clear:both;" />
Silketrykk
Historie
Silketrykk blei tatt i bruk mellom anna til reklameplakatar i USA tidleg på 1900-talet. Trykkteknikken er frameliss utbreidd i industrien og til kommersielle formål, til dømes ved reklametrykk på gjenstandar og klede. Frå 1930-talet er silketrykk også blitt nytta av kunstnarar. Teknikken blei særleg populær innan popkunst på 1960-talet. Ein kjend pop-kunstnar som brukte teknikken var Andy Warhol. På 1970-talet var teknikken mykje brukt til å laga politisk kunst, til dømes av norske Per Kleiva.
Framgangsmåte
Prinsippet er at ein spenner opp ein finvoven silkeduk på ei kraftig ramme. Når denne ligg på underlaget og trykkfargen blir svabra over, vil fargen trenga gjennom duken og ned på underlaget.
For at det skal bli eit motiv i bildet, må duken tettast nokre stader slik at trykkfargen ikkje slepp gjennom. Trykkfargen slepp berre gjennom dei fine hola i vevnaden.
Denne trykkteknikken er enkel å utføra utan kostbare maskinar. I den enkleste forma treng ein ei ramme med ein silkeduk spent på. Det finst også trykkebord der ramma kan spennast fast, og enkelt hevast og senkast over underlaget. Slike trykkebord har ofte perforert bordplate, og ei vifte (avsug) som gjer at papiret syg seg fast til bordet. Då vil det ligga stille og ikkje flytta seg, noko som er viktig dersom ein skal trykka i fleire omgangar med fleire fargar.
Ein stensilmaskin verker etter silketrykkprinsippet. Ein stensil er eit tynt ark av papir dekka med voks. Ved å skrive på han med ein skrivemaskin, eller ripe i han med ei nål, blir det opningar i voksen med same form som skrifta eller ripene. Stensilen blir spent fast over ein trommel i maskinen, som presser trykkfarge på papiret gjennom opningane.
Stiftung Stadtmuseum Berlin
Stiftung Stadtmuseum Berlin er ei stifting som eig og driv fleire museum knytt til kultur og historie i Berlin. Stiftinga blei grunnlagd i 1995.
Eric Clapton's Rainbow Concert
Eric Clapton's Rainbow Concert er eit konsertalbum frå Rainbow Theatre i London frå den 13. januar 1973. Albumet kom ut same år. Konserten var organisert av Pete Townshend og markerte comebacket til Eric Clapton etter Concert for Bangladesh i 1971. I året etter Rainbow-konserten, kvitta Clapton seg med heroinproblemet sitt og spelte inn 461 Ocean Boulevard.
Denne konserten er den første konserten der Clapton nytta den kjende Stratocaster-gitaren hans «Blackie».
Ei utvida utgåva av albumet kom ut i 1995 med ny digital lyd.
Bakgrunn
Konserten vart halde i Rainbow Theatre i Finsbury Park i London den 13. januar 1973. Konsertstaden var populær i 1960-åra og tidleg i 1970-åra for musikarar som the Beatles, Led Zeppelin, Pink Floyd, Jethro Tull, Queen og andre artistar.
Lifetime Thing
«I'm So Proud» vart opphavleg framført av The Impression i 1964.
Bridgwater
Bridgwater er ein by i grevskapet Somerset i England. Han har kring 33 500 innbyggjarar.
Byen ligg på begge sider av Parrett, 16 km frå munningen. Han har vore ei stor hamn og eit handelssenter og er framleis eit industrisenter.
Rashid Ramzi
Rashid Ramzi er ein marokkansk tidlegare mellomdistanseløpar som frå 2002 representerte Bahrain. Han vart verdsmeister på 800 meter og 1500 meter ved meisterskapen i Helsinki i 2005.
Aktiv
Ramzi er frå Safi i Marokko. Som representant for Bahrain vann han i 2002 gull i Asia-meisterskapen og asialeikane. Han imponerte stort då han vann eit GL-stemne på Stadio Olimpico i Roma den 2. juli 2004 på tida 3.30,2, men klart ikkje ta seg til finale i OL i Athen. Tidleg i juli 2005 forbetra han rekorden sin til 3.30,0 på nettopp Stadio Olimpico. Under verdsmeisterskapen 2005 i Helsinki i august kneip han gullmedaljen på 1500 m framom sin tidlegare landsmann Adil Kaouch og Rui Silva frå Portugal. Fire dagar seinare overraska han stort ved å vinne 800-meteren klart framom favoritten Jurij Borzakovskij. 14. juli 2006 var Ramzi tilbake på Stadio Olimpico der han sette livsbeste på 1500 m med 3.29,1, tre dagar seinare fekk han tida 1.44,05 ved eit stemne i Madrid, også det personleg rekord på den aktuelle distansen. I verdsmeisterskapen 2007 kneip han sølvmedaljen på 1500 m med ein margin på 0,04 sekund etter eit rivande spurtoppgjer.
I Sommar-OL 2008 kom Ramzi i mål som fyrstemann på 1500 meter pg vart tildelt den aller fyrste OL-medaljen som gjekk til ein representant for Bahrain. Året etter gjekk medaljen tapt.
Doping
Ramzi vart i 2009 dømt for å ha brukt det blodforsterkande stoffet CERA og fråteken gullmedaljen han fekk i Beijing året før.
Serbokroatisk i Eurovision Song Contest
Serbokroatisk i Eurovision Song Contest gjev oversyn over bruken av det serbokroatiske språket i Eurovision Song Contest. Fyrste gongen ein song på serbokroatisk vart framført i Eurovision Song Contest var i 1961 då Ljiljana Petrović debuterte for Jugoslavia med «Neke davne zvezde». Sidan den gong har tre land delteke med til saman 25 ulike bidrag som har vorte framført på serbokroatisk; 23 frå Jugoslavia, eitt frå Noreg og eitt frå Bulgaria. Jugoslavia har i tillegg vunne tevlinga éin gong med ein song framført på serbokroatisk. Ingen av dei noverande landa som kan delta har serbokroatisk som offentleg språk, men serbokroatisk var offisielt språk i Jugoslavia før landet vart oppløyst. Språket er no offisielt i Serbia som serbisk, Kroatia som kroatisk, Bosnia-Hercegovina som bosnisk, serbisk og kroatisk og i Montenegro som montenegrinsk.
Point Barrow
Point Barrow eller Nuvuk er eit av dei nordlegaste punkta på det amerikanske kontinentet, og det nordlegaste punktet i USA. Det ligg ved Nordishavet, 15 km nordaust for Barrow i Alaska. Nordspissen av Boothia Peninsula ved Bellot Strait i Nunavut i Canada ligg lenger nord. Point Barrow markerer grensa mellom to randhav i Nordishavet, Tsjuktsjarhavet i vest og Beauforthavet i aust.
Staden blei fyrst sett av europearar i 1825 ved Frederick William Beechey og kalla opp etter John Barrow, ein politikar og geograf ved det britiske admiralitetet.
Billy Lyall
William «Billy» Lyall var ein skotsk musikar.
Point Barrow
Arktisk utkikspost
Point Barrow er i dag òg base for global overvaking av atmosfæren, Global Atmosphere Watch.
Billy Lyall
Lyall spelte klaverinstrument, stundom fløyte, og song med Pilot, og som eit tidleg medlem av Bay City Rollers. Som medlem av Pilot spelte han òg med The Alan Parsons Project. Han slutta i Pilot i 1976 og gav ut soloalbumet Solo Casting året etter.
Lingala
Lingala (lingala lingála) er eit bantuspråk i nigerkongo-familien som blir snakka i Den demokratiske republikken Kongo og Republikken Kongo. Det er offisielt språk i begge desse landa, og det er omtrent åtte millionar andrespråkstalarar, i tillegg til dei to millionane som har det som morsmål. Det blir òg til ei viss grad snakka i Angola og Den sentralafrikanske republikk.
Billy Lyall
Lyall døydde av AIDS i 1989, berre 36 år gammal.
Point Barrow
Historie
Arkeologiske funn tyder på at Point Barrow var folkesett av forfedrane til iñupiatfolk i nesten 1000 år før dei fyrste europearane kom til staden. Desse folka fortsette å bu her fram til 1940-talet. Neset er ein viktig funnstad med gravstader og gjenstandar knytt til Thulekulturen, mellom anna uluknivar og bolasvåpen. Havet utanfor Point Barrow ligg på migrasjonsruta til grønlandskvalen, og ein går ut frå at busetjinga gjorde det enklare å jakta han. Det finst også gravhaugar i området, ved Birnirk-staden i nærleiken. Dei er knytte til Birnirk-kulturen, som var tidlegare enn Thulekulturen og fyrst blei identifisert i 1912 av Vilhjalmur Stefansson under utgravingar her.